26/09/2019 | Administración LocalMunicipal
Boimorto
Aprobación definitiva natalidade

Aprobada en sesión extraordinaria do Pleno municipal de data 31/07/2019 a ordenanza específica: prestación social municipal para o apoio á natalidade do Concello de Boimorto. Realizada exposición pública e audiencia aos interesados polo prazo de trinta días hábiles dende o 08/08/2019 ata o 20/09/2019 sen que conste presentación polos interesados de reclamacións. En aplicación do disposto no artigo 49. c) da Lei 7/1985, de 2 de abril de bases do réxime local, enténdese aprobada definitivamente sen necesidade de acordo posterior procedendo a súa publicación íntegra para a súa entrada en vigor, cuxo texto se transcribe literalmente: A presente ordenanza ten por obxecto regular as bases para a concesión da prestación económica municipal específica para a cidadanía do Concello de Boimorto cunha dobre finalidade, por un lado, o fomento da natalidade como medida complementaria de apoio ás unidades familiares do concello e por outro, deseñar mecanismos que axuden a fixar a poboación no concello evitando así o despoboamento que se ven sufrindo.2.1. Serán beneficiarios/as destas prestación social municipal:  Os pais/nais que estén empadroados en Boimorto e que teñan ou adopten un fillo/a no período comprendido entre o 30 de novembro do ano anterior ao ano no que se realiza a convocatoria e o 30 de novembro da anualidade na que se convoque pola Alcaldía as presentes axudas.2.2. Estes beneficiarios teñen que cumprir os seguintes requisitos:  Os pais, ou polo menos, un deles, deberán estar empadroados no concello de Boimorto cunha antelación mínima á data do parto ou adopción de 6 meses.  Os nenos/as nacidos, ou adoptados, deberán inscribirse no padrón de habitantes do concello de Boimorto.  O pai/nai ou ámbolos dous deberán comprometerse a seguir empadroados no concello, tanto eles como os nenos/ as nacidos nesas datas, por un período mínimo de catro anos dende o nacemento ou adopción.  O empadroamento suporá a residencia efectiva, polo que tanto os beneficiarios como os seus fillos, deberán vivir habitualmente en calquera das parroquias do concello de Boimorto. Esta circunstancia poderá ser comprobada en calquera momento polo Concello solicitando os informes que procedan.  As axudas serán como máximo de 400 euros por cada fillo nacido ou adoptado no período indicado no apartado 2.1.  No caso de que o fillo/a nacido ou adoptado sexa o segundo fillo/a a axuda será como máximo de 500 euros.  No caso de nacementos ou adopcións de fillos con algunha minusvalía recoñecida nun grao igual ou superior ó 33%. ou no caso de partos múltiples a contía da axuda poderá chegar a 700 euros. Os anteditos importes serán os que rixan as presentes axudas salvo que a Alcaldía na convocatoria anual das mesmas dispoña outros importes distintos.4.1. As solicitudes das axudas deben de ser cubertas de conformidade ao modelo normalizado contemplado no (anexo I) presentaranse no rexistro xeral do Concello de Boimorto, a través da sede electrónica ou en calquera outro dos lugares habilitados ao efecto de conformidade a Lei 39/2015, de procedemento administrativo común. As solicitudes deberán ir acompañadas, inexcusablemente da seguinte documentación (orixinal ou copia compulsada):  Certificado de padrón e convivencia da unidade familiar, expedido polo Concello, donde figure a data de alta no padrón de habitantes.  Fotocopia compulsada do libro de familia e do DNI do solicitante.  Copia do auto xudicial de adopción de selo caso.  Declaración xurada das axudas solicitadas ou recibidas pola mesma finalidade.  Compromiso de seguir empadroados no concello de Boimorto por un período mínimo de catro anos.  Compromiso de proceder á devolución da axuda no caso de deixar de cumprir algún dos requisitos necesarios para ser beneficiario da mesma, ou ben cando sexa probado por parte do Concello que non se cumpre algún dos mencionados requisitos.  Certificación dos datos bancarios onde se pretenda recibir o importe da axuda.4.2. O prazo de presentación de solicitudes será desde o día seguinte ó que se produxo o nacemento ou adopción e finalizará o 1 de decembro de cada ano. Téndose en conta as solicitudes de nacemento/adopción que se produzan entre o 2 de decembro do ano anterior á convocatoria e o 1 de decembro do ano da convocatoria.5.1. A resolución do expediente, previa emisión dos informes que procedan polo departamento de servizos sociais, competerá á Alcaldía ou no seu caso mediante delegación previa a Xunta de Goberno Local.5.2. O prazo para resolver será 1 MES desde a presentación da solicitude no rexistro xeral do Concello, a través da sede electrónica ou en calquera outro dos lugares habilitados ao efecto de conformidade a Lei 39/2015, de procedemento administrativo común. Transcorrido o devandito prazo sen que se ditase resolución expresa, poderá entenderse desestimada a concesión da axuda ou subvención. A prestación contemplada nas presentes bases será compatible con calquera outra axuda coa mesma finalidade que poidan obterse doutros organismos públicos. As accións incluídas nesta convocatoria financiaranse con cargo á asignación orzamentaria 231.48000 do vixente orzamento municipal co límite dos créditos consignados na convocatoria anual realizada pola Alcaldía. En todo o non previsto nestas bases, aplicarase o disposto nas Bases de execución do vixente orzamento xeral do Concello de Boimorto, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións e demais normativa de réxime local aplicable. Queda derrogada a ordenanza con bases específicas para o outorgamento destas subvencións de axuda á natalidade do ano 2018. Esta ordenanza entrará en vigor unha vez publicada no Boletín Oficial da Provincia e unha vez transcorrido o prazo ó que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra esta ordenanza poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. Nome e apelidos do solicitante: DNI n.º: Enderezo: Teléfono: Datos do cónxuxe ou parella (se é o caso) Nome e apelidos: DNI n.º: Datos do fillo/a: Nome e apelidos: Data de nacemento ou adopción: DATOS BANCARIOS: - Caixa ou banco: - Sucursal: - N.º conta (con tódolos dixitos): - Titular: DNI: Boimorto,. de. do. Sinatura do solicitante ou persoa que o representa ALCALDESA-PRESIDENTA DO CONCELLO DE BOIMORTO Don/a ……………………………….…., con DNI n.º ……………. e domicilio en …………….……. DECLARO BAIXO XURAMENTO:  Que non teño nin solicitada, nin recibida, nin pendente de resolución ningunha outra axuda pola mesma finalidade en ningunha administración pública ou organismo competente.  Que teño solicitada, e / ou recibida, ou pendente de resolución axuda pola mesma finalidade coas seguinte identificación:. Así o fago constar donde conveña. Boimorto, ………. de ……….………. do ………. Asdo.- Don/a ………………………………….………. con DNI n.º ……………. e domicilio en …………….……… COMPROMÉTOME: – A seguir empadroado e con residencia efectiva, tanto eu como o meu fillo e o meu cónxuxe ou parella, no Concello de Boimorto por un período mínimo de catro anos. – Á devolución desta axuda por si se incumprira algún dos requisitos esixidos para a súa concesión. Boimorto, ……. de …….… do ……… Asdo.- Boimorto, 23 de setembro de 2019 A alcaldesa Asdo.- María Jesús Novo Gómez